**POZIV ZA NAGRADO**

**Poziv za vložitev predlogov za podelitev Nagrade Historia moderna viva**

**Slovensko zgodovinsko društvo za novejšo in sodobno zgodovino** (SZDNSZ) ob peti obletnici svojega delovanja prvič razpisuje **Nagrado Historia moderna viva** (HMV) za znanstveno delo s področja zgodovinopisja.

Nagrada HMV se podeljuje avtorju/avtorjem za izvirno znanstveno monografsko delo s področja novejše in sodobne zgodovine, pomembno za slovensko zgodovinopisje in izdano v obdobju zadnjih štirih koledarskih let pred letom podelitve nagrade.

Za nagrado so tokrat lahko predlagani avtorji monografij, ki so izšle z letnicami 2018–2021.

Predloge lahko vložijo pravne osebe, ki delujejo na področju zgodovinopisja, in fizične osebe. V imenu pravne osebe predlog podpiše njen zakoniti zastopnik ali druga pooblaščena oseba.

Predlog mora vsebovati utemeljitev, najmanj 1.500 znakov s presledki. Predlagatelji naj ga v skenirani obliki in z lastnoročnim oziroma digitalnim podpisom (pravne osebe) pošljejo **do 31. oktobra 2022** na elektronski naslov društva: **drustvo.sodobna.zgodovina@gmail.com**.

V Ljubljani, 10. oktobra 2022

SZDNSZ, Komisija za podeljevanje Nagrade Historia moderna viva